HRVATSKI ŠKOLSKI MUZEJ

**Trg Republike Hrvatske 4**

**10000 Zagreb**

Temeljem članka 33. Statuta Hrvatskoga školskog muzeja URBROJ: 674-18 od 27.12.2018., Odluke o Izmjenama i dopunama Statuta Hrvatskog školskog muzeja, URBROJ: 158-20 od 12.05.2020., Odluke o Izmjenama i dopunama Statuta Hrvatskog školskog muzeja, URBROJ: 379-21 od 28.12.2021., Odluke o Izmjenama i dopunama Statuta Hrvatskog školskog muzeja, URBROJ: 163-01-08-24 od 09.07.2024. članka 4. Kolektivnog ugovora za zaposlenike u ustanovama kulture Grada Zagreba (Službeni glasnik Grada Zagreba 40/22,14/23, 43/23, 28/24) te članka 7. Pravilnika o radu Hrvatskog školskog muzeja od 04.06.2024., URBROJ: 118-01-06-24, Hrvatski školski muzej raspisuje

**J A V N I N A T J E Č A J**

za radno mjesto

**ADMINISTRATOR/ICA** – 1 izvršitelj/izvršiteljica – na neodređeno puno radno vrijeme

Uvjeti:

* SSS,
* 2 godine radnog iskustva na istim ili sličnim poslovima.

**Opis poslova:** Sukladno Pravilniku o unutarnjem ustrojstvu i načinu rada Hrvatskog školskog muzeja, URBROJ: 239-01-16-24 od 14.10.2024., objavljen na:

<https://www.hsmuzej.hr/hr/sadrzaj/o-muzeju/pristup-informacijama>

<https://www.hsmuzej.hr/cms_files/2024/11/1730972921_pravilnik-o-unutarnjem-ustrojstvu-i-nacinu-rada.pdf>

**Probni rad:** 2 mjeseca.

Izrazi koji se koriste u tekstu ovog javnog natječaja, a imaju rodno značenje, koriste se neutralno i odnose se jednako na muški i ženski spol, bez obzira koriste li se u muškom ili ženskom rodu.

Na natječaj se pod ravnopravnim uvjetima mogu prijaviti osobe oba spola.

U prijavi na natječaj potrebno je navesti osobne podatke podnositelja prijave (ime i prezime, adresu stanovanja, broj telefona/mobitela te adresu elektroničke pošte). Prijava se podnosi na hrvatskom jeziku.

Uz vlastoručno potpisanu prijavu kandidati su obvezni priložiti:

1. vlastoručno potpisan životopis
2. dokaz o državljanstvu (osobna iskaznica, putovnica, vojna iskaznica ili domovnica, elektronski dokaz državljanstva),
3. dokaz o stečenoj stručnoj spremi (diploma),
4. dokaz o radnom iskustvu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje ne stariji od 30 dana od dana podnošenja prijave, uvjerenje poslodavca o radnom iskustvu na odgovarajućim poslovima ili drugi odgovarajući dokazi),
5. uvjerenje da se protiv kandidata ne vodi kazneni postupak pribavljeno od nadležnog suda ili sustavom e-Građani, ne starije od 15 dana od podnošenja prijave,
6. rodni ili vjenčani list za kandidate kojima osobni podaci nisu identični priloženim dokumentima,
7. dokazi o pravu prednosti pri zapošljavanju, ukoliko se kandidat poziva na to pravo.

Kandidati koji dostavljaju dokumentaciju na stranom jeziku dužni su dostaviti i ovjereni prijevod na hrvatski jezik.

Natječajna dokumentacija prilaže se u neovjerenom presliku, a prije sklapanja ugovora o radu izabrani kandidat će biti pozvan da u primjerenom roku dostavi izvornike isprava o ispunjavanju formalnih uvjeta javnog natječaja.

Kandidati  koji prema posebnim propisima ostvaruju pravo prednosti pri zapošljavanju dužni su u prijavi na natječaj pozvati se na to pravo, a imaju prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je, uz prijavu na javni natječaj, priložiti sve dokaze o ispunjavanju uvjeta iz natječaja te rješenje, odnosno potvrdu o priznatom statusu, kao i dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidati koji se pozivaju na pravo prednosti prilikom zapošljavanja, u skladu s čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), uz prijavu na natječaj dužni su, uz dokaze o ispunjavanju traženih uvjeta, priložiti i sve potrebne dokaze sukladno navedenom zakonu, dostupne na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidati koji se pozivaju na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (NN 84/21) uz prijavu na natječaj dužni su priložiti osim dokaza o ispunjavanju traženih uvjeta i sve potrebne dokaze iz članka 49. citiranog Zakona, dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti prilikom zapošljavanja u skladu s čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužni su, uz dokaze o ispunjavanju traženih uvjeta, priložiti i dokaz o priznatom statusu osobe s invaliditetom.

Urednom prijavom smatra se prijava koja sadrži sve podatke i privitke navedene u javnom natječaju. Nepravodobne i nepotpune prijave neće se razmatrati.

Osoba koja ne podnese pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, o čemu joj se dostavlja pisana obavijest na adresu elektroničke pošte koju je naznačila u prijavi.

S kandidatima koji ispunjavaju formalne uvjete natječaja Povjerenstvo za provedbu natječaja će provesti razgovor (intervju). Ako kandidat ne pristupi razgovoru, smatra se da je povukao prijavu na javni natječaj. O terminu održavanja razgovora, kandidati će biti obaviješteni najkasnije 5 dana prije održavanja razgovora telefonskim putem ili putem elektroničke pošte naznačene u prijavi.

Prijave na natječaj s natječajnom dokumentacijom se šalju u zatvorenoj omotnici, preporučeno na adresu**: Hrvatski školski muzej, Trg Republike Hrvatske 4, 10000 Zagreb**, s obaveznom naznakom „Za natječaj – administrator“ do 22.02.2025.

O rezultatima javnog natječaja kandidati će biti obaviješteni u roku od 30 (trideset) dana od dana isteka roka za podnošenje prijava. Odluka o rezultatima bit će objavljena na mrežnim stranicama sukladno članku 10. stavku 1. točki 10. Zakona o pravu na pristup informacijama (Narodne novine broj 25/13, 85/15, 69/22).

Provoditelj natječaja zadržava pravo ne izabrati niti jednog kandidata i poništiti natječaj.

Prijavom na javni natječaj kandidat daje privolu za prikupljanje i obradu osobnih podataka navedenih u prijavi kao i dokumentacije dostavljene prijavom u svrhu odabira kandidata i zasnivanja radnog odnosa, što podrazumijeva i obavještavanje svih kandidata koji su dostavili pravovremene, potpune i formalno ispravne prijave o odabranom kandidatu korištenjem njegovih osobnih podataka odnosno navođenjem imena i prezimena. Kandidat može u svakom trenutku bez obrazloženja zatražiti prestanak aktivnosti obrade svojih osobnih podataka, o čemu će mu Hrvatski školski muzej izdati potvrdu. Zahtjev za brisanje podataka za vrijeme trajanja natječaja znači odustajanje od daljnjeg sudjelovanja u procesu zapošljavanja i rezultirat će trenutnim brisanjem osobnih podataka kandidata.

Prikupljeni osobni podaci obrađivat će se u skladu s važećim propisima - Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Sl. list EU L 119/1) i Zakonom o provedbi opće uredbe o zaštiti podataka (NN 42/18) (Općom uredbom o zaštiti podataka te Zakonom o provedbi Opće uredbe o zaštiti podataka NN(42/18) te općim aktima Hrvatskog školskog muzeja.